Oksana Shachko
Oksana Vasilyevna Shachko (ukraincha: Шачко Оксана Василівна;) – ukrainalik feminist, faol. Femen xalqaro ayollar harakatining asoschilaridan biri. Patriarxat, diktatura, din va jinsiy industriyaga qarshi norozilik mitinglarida yarim yalangʻoch kiyinishi bilan ajralib turadigan huquq faoli. 2013-yilda Oksana Shachko Fransiyadan siyosiy boshpana olgan va Parijga joylashgan. Shachko suratlar chizgan va Fransiya poytaxtida oddiy hayot kechirgan. Parijdagi hayoti juda ogʻir kechgan, xavfsizlik, uy-joy va hujjatlarini yangilash bilan bogʻliq muammolarga duch kelgan. Bularning barchasi bir necha bor tushkunlikka tushishiga sabab boʻladi. Oksana Shachko 2018-yil 23-iyul kuni Parijdagi kvartirasida oʻz joniga qasd qilgan.